पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संकट से जूझ रहे लोगों को केंद्र सरकार ने थोड़ी राहत दी है। सरकार ने पर्सनल इस्तेमाल के लिए आयात किए जाने वाले ऑक्सीजन कंसंट्रेटर्स पर इंटीग्रेटिड वस्तु एवं सेवा कर (IGST) में कटौती की है। सरकार ने ऑक्सीजन कंसंट्रेटर पर लगने वाले IGST को 28% से घटाकर 12% कर दिया है। यह घटी हुई दर 30 जून 2021 तक लागू रहेगी।
CBIC ने दी जानकारी
सेंट्रल बोर्ड ऑफ इनडायरेक्ट टैक्सेज एंड कस्टम्स (CBIC) ने IGST में कटौती को लेकर बयान जारी किया है। बयान में कहा गया है कि पर्सनल इस्तेमाल के लिए आयात किए जाने वाले ऑक्सीजन कंसंट्रेटर्स पर IGST 28% से घटकर 12% हो गया है। IGST की दर में यह कटौती 30 जून 2021 तक के लिए मान्य रहेगी। इससे पहले सरकार ने मेडिकल ग्रेड ऑक्सीजन, ऑक्सीजन कंसंट्रेटर और इससे संबंधित उपकरणों के आयात पर कस्टम ड्यूटी माफ करने की घोषणा की थी।
गिफ्ट के तौर पर मंगाए जा सकते हैं ऑक्सीजन कंसंट्रेटर
केंद्र सरकार ने शुक्रवार को ऑक्सीजन कंसंट्रेटर को गिफ्ट के तौर पर पोस्ट या ई-कॉमर्स पोर्टल के जरिए आयात करने की मंजूरी दी थी। कोरोना के कारण देश में ऑक्सीजन की मांग बढ़ने के कारण सरकार ने यह फैसला लिया है। वाणिज्य मंत्रालय के मुताबिक, गिफ्ट के तौर पर 31 जुलाई 2021 तक ऑक्सीजन कंसंट्रेटर मंगाए जा सकते हैं।
ऑनलाइन खरीद सकते हैं ऑक्सीजन कंसंट्रेटर
यदि आप ऑक्सीजन कंसंट्रेटर खरीदने की योजना बना रहे हैं तो आप अमेजन और फ्लिपकार्ट जैसे ई-कॉमर्स प्लेटफॉर्म्स से इनकी खरीदारी कर सकते हैं। इनके अलावा अन्य ई-कॉमर्स प्लेटफॉर्म्स पर भी ऑक्सीजन कंसंट्रेटर उपलब्ध हैं। हालांकि, कुछ लोग ऑक्सीजन कंसंट्रेटर के नाम पर नेबुलाइजर और ह्यूमिडिफायर्स बेचकर धोखाधड़ी कर रहे हैं। ऐसे में ऑनलाइन प्लेटफॉर्म से ऑक्सीजन कंसंट्रेटर खरीदने से पहले अच्छी तरह से रिसर्च कर लें।
यहां से भी खरीद सकते हैं ऑक्सीजन कंसंट्रेटर
कैसे काम करते हैं ऑक्सीजन कंसंट्रेटर?
हमारे वातावरण में जो हवा है उसमें 21% ऑक्सीजन, 78% नाइट्रोजन और 1% दूसरी गैसें होती हैं। ऑक्सीजन कंसंट्रेटर हवा से केवल ऑक्सीजन को फिल्टर करती है और नाइट्रोजन को वापस हवा में छोड़ देते हैं। इसके बाद पीड़ित को जो हवा मिलती है उसमें 90-95% तक ऑक्सीजन होता है।
देश में कोरोना महामारी आंकड़ों में
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva mag_Deva hin_Deva bho_Deva zho_Hant eng_Latn